Cuneiform Tablet KTK 18
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-ta-ak-lá-ku-ma a-na ta-ri-ša ù a-ma-ri-im qí-bi-ma áš-šu-um ša ma-ma-an ni-iš-ta-na-me-ma li-bi-ni ú-ša-nu-ú-ma té-ṣé-tum i-ba-ší-ma a-mì-ir u₄-me-ni i-ma-i-du a-na-ku a-na ma-ni-im ù a-tí-i a ma-nim u₄-ra-am a-ḫi-um ma-ma-an KÙ.BABBAR 1 GÍN i-da-ni-a-tí-ma É a-bi-ni ú e-ṭé-me ú-kà-al mì-nam ší-lá-tám a-na ku-a-tí <gap> <gap>-i <gap> ú-dí-i-ma <big_gap> <gap> <gap>-ni-a-tí ma-lá u₄-me-šu-nu KÙ.BABBAR 10 ma-na É a-bi₄-ni e-li-i-ma lá ni-ba-áš ù ba-áš-tum ù šu-mu-um i-a-tí u₄-ma-am qá-tí-ma tap-pá-e-ni ù né-nu ḫu-bu-ul a-bi₄-ni nu-ša-ba-ma ba-áš-tum ku-a-tí ù i-a-tí mì-šu-um ki-a-ma li-bi-ki iš-ni-ma qú-lá-li té-pu-ší-ni a-na GÍN KÙ.BABBAR ar-ta-a-ma É a-bi₄-ni ku-a-tí ú a-ḫi-a lá ar-ta-am a-šùr il₅-ki ù a-bi₄-ni li-ṭù-lá mì-ma a-wa-tum ša lá i-nam i-na li-bi-a lá i-ba-ší ú i-na ke-ni ša kà-ul ur-kà-at É a-bi₄-ni lu a-ma-li-ku-ni ú lu e-pu-šu-ni a-na <gap> a-na-ku ra-mì-ni-a lá a-na <gap> lá-ma li-bi₄-ki lá ša <gap> a-dí a-šùr ù DINGIR a-bi-ni <gap> i-ša-ku-nu-ma a-dí ša <gap>